[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 19.7.2007

KOM(2007) 433 endelig

2007/0156 (COD)

Forslag til

EUROPA-PARLAMENTETS OG RÅDETS AFGØRELSE

om et program for modernisering af den europæiske erhvervs- og handelsstatistik (Meets)

(forelagt af Kommissionen)

BEGRUNDELSE

BAGGRUNDEN FOR FORSLAGET

- Begrundelse og formål

Erhvervs- og handelsstatistikken står over for store udfordringer i de kommende år. Den stærke integrering af verdensmarkederne ændrer økonomiens struktur, og den europæiske integration øges fortsat. Statistikkerne skal kunne afspejle disse tendenser og skal belyse nye fænomener. Samtidig skal virksomhedernes administrative byrde reduceres. Der er ikke noget kontradiktorisk mellem disse to udfordringer. Behovet for nye typer indikatorer er foreneligt med bestræbelserne for at modernisere det statistiske produktionssystem. Nye typer indikatorer, som leverer de nødvendige oplysninger, kan tilvejebringes ved at anvende nye informationskilder og ved at kombinere allerede eksisterende typer erhvervsstatistik, uden at det medfører en øget indberetningsbyrde for virksomhederne. Dog er det nødvendigt at foretage investeringer for at udnytte de potentielle synergivirkninger effektivt. Det er hovedbegrundelsen for oprettelsen af dette program.

- Generel baggrund

Kommissionen har forpligtet sig til at sikre bedre regulering for at undgå unødvendigt bureaukrati og overregulering. Som det fremgår af Kommissionens meddelelse om bedre regulering til gavn for vækst og beskæftigelse (KOM(2005) 97 endelig af 16. marts 2005) er forenkling af den eksisterende EU-lovgivning (og dermed reducering af virksomhedernes byrde) et af de centrale emner i dette initiativ. Denne forpligtelse var mere specifikt rettet mod statistik i Kommissionens meddelelse om reducering af indberetningsbyrden, forenkling og fastsættelse af prioriterede mål inden for fællesskabsstatistikker (KOM(2006) 693 endelig af 14. november 2006).

De europæiske virksomheder opererer under globaliseringens vilkår, og her spiller de multinationale selskaber en vigtig rolle. De globaliserede markeder øger den international konkurrence på markederne for varer og tjenesteydelser, men også på faktormarkederne, og de europæiske virksomheder er nødt til at reagere for at bevare og styrke deres position. Nødvendigheden af, at Europa skal have sat fart på økonomien, blev for nylig pointeret i Kommissionens årlige statusrapport om vækst og beskæftigelse fra 2006.

Globaliseringen og virksomhedernes reaktion er nært forbundet. Ud over virksomhedernes interne bestræbelser på at øge deres produktivitet kan reaktionen bestå i udflytning af virksomheder, outsourcing af aktiviteter, udenlandske direkte investeringer og andre former for operationer i udlandet.

Økonomiske statistik og erhvervsstatistik i særdeleshed bør kunne belyse disse processer behørigt og levere aktuelle statistiske data af høj kvalitet om de strukturelle ændringer i den europæiske økonomi og dens erhvervsliv. Disse statistikker bør også kunne anvendes til at overvåge virkningerne af EU-politikker. Dog bør nye statistikker ikke pålægge virksomhederne en øget byrde. Disse målsætninger skulle kunne opfyldes med dette program.

- Gældende bestemmelser på det område, som forslaget vedrører

Der findes tre grundlæggende retsakter på dette område.

For det første er der hovedforordningen om erhvervsstatistik: Rådets forordning (EF, Euratom) nr. 58/97 af 20. december 1996 om statistik over erhvervsstrukturer.

For det andet forordningen om virksomhedsregistre: Rådets forordning (EØF) nr. 2186/93 af 22. juli 1993 om oprettelse i statistiske øjemed af EF-samordnede registre over foretagender.

Begge lovgivninger fastlægger hovedprincipperne for erhvervsstatistikken og vil eventuelt blive revideret for at sikre mere effektiv indsamling og behandling af data.

For så vidt angår mål 4 er hovedreferencen forordningen om Intrastat: Europa-Parlamentets og Rådets forordning (EF) nr. 638/2004 af 31. marts 2004. Meets-programmet kan medføre ændringer i denne forordning for at gøre dataindsamlingen mindre byrdefuld for virksomhederne

- Overensstemmelse med andre EU-politikker og -mål

Den øgede europæiske integration inden for en række områder, herunder Den Monetære Union og det europæiske toldsystem, skaber nye statistiske behov i relation til euroens rolle i internationale transaktioner og gør det nødvendigt at tilpasse det statistiske system.

Forslaget er i overensstemmelse med Kommissionens prioriterede mål og med initiativet vedrørende bedre regulering og fjernelse af bureaukrati og overregulering som nævnt ovenfor.

HØRING AF INTERESSEREDE PARTER OG KONSEKVENSANALYSE

- Høring af interesserede parter

Høringsmetoder, hovedmålgrupper og respondenternes overordnede profil Inden for rammerne af det europæiske statistiske system har der været omfattende høringer på teknisk niveau i de relevante arbejdsgrupper men også mellem lederne af de statistiske kontorer. Dernæst har der været høringer med de relevante generaldirektorater i Kommissionen. |

Sammenfatning af svarene og af, hvordan der er taget hensyn til dem Medlemsstaterne står over for lignende problemer. Først og fremmest medfører en økonomi i forandring ændringer i de statistiske behov, der formuleres af de politiske beslutningstagere. Oplysninger om spørgsmål som globalisering eller områder, som har fået større betydning, f.eks. servicesektoren, er stærkt efterspurgt af alle interessenter. Samtidig er det meget begrænset, hvor stor en yderligere byrde, medlemsstaterne kan pålægge virksomhederne. Tværtimod bør virksomhedernes byrde reduceres. Resultatet er, at nogle medlemsstater allerede har indledt en drastisk omlægning af erhvervs- og handelsstatistikken. Den gennemgående tendens har været, at synergivirkningerne bør udnyttes, der bør udarbejdes sammenhængende tilgange for at undgå ineffektive, overlappende, ukoordinerede initiativer på nationalt plan, hvilket ville medføre forskellig statistisk behandling af de nye fænomener frem for en harmoniseret tilgang. |

- Ekspertbistand

Der har ikke været behov for ekstern ekspertbistand.

- Konsekvensanalyse

Mulighed 1 (basismulighed, dvs. uden EU's medvirken). For at kunne udnytte mulighederne for at levere bedre og relevant erhvervs- og handelsstatistik fuldt ud og samtidig reducere virksomhedernes statistikbyrde er det nødvendigt at foretage investeringer, før et nyt system kan komme til at fungere. Medvirker EU ikke, vil kun et begrænset antal lande foretage disse investeringer, hvorved de europæiske statistikkers sammenlignelighed vil blive forringet, og mulighederne for at lette virksomhedernes byrde ikke vil blive fuldt udnyttet.

Mulighed 2 (EU medvirker som foreslået). Med Meets-programmet vil dobbeltarbejde kunne undgås. Nye og mere omkostningseffektive dataindsamlingssystemer kan afprøves i nogle af medlemsstaterne og herefter indføres i alle. Udveksling af erfaring og eksempler på bedst praksis er derfor kernen i dette program. Bestræbelser på at harmonisere, strømline og regulere kan bedst indledes på fællesskabsplan, hvor sådanne projekter kan gennemføres med optimal effektivitet.

FORSLAGETS RETLIGE ASPEKTER

- Resumé af forslaget

For det første er det vigtigt at afgrænse og nå til enighed om de nye områder, der skal omfattes. Det er nødvendigt sammen med alle interessenter at fastlægge målindikatorer, der er baseret på metodologiske aftaler, således at der kan udarbejdes sammenlignelige data. Det er indlysende, at en økonomi i forandring ikke blot skaber nye behov, men også nødvendiggør en løbende revurdering af gamle behov.

For det andet bør al erhvervsstatistik harmoniseres, dvs. det er nødvendigt at integrere begreber og metoder i erhvervsstatistikken. Hertil kommer, at fokus eventuelt vil blive flyttet fra det nationale perspektiv til det europæiske perspektiv. Integreringen vil komme til at omfatte: koordinering af retsakterne, harmonisering af metoderne, indsats for yderligere integrering og linkning af statistiske klassifikationer, indsats for yderligere integrering og linkning af virksomhedsregistre og dermed forbundne kilder, korrekt indførelse af multinationale virksomhedsgrupper i virksomhedsregistret og indførelse af indberetning af data om multinationale virksomhedsgrupper.

For det tredje er integrering også nødvendig i forbindelse med indsamling og bearbejdning af data. Ved at samle alle indsamlede data i et enkelt system eller ved at linke mikrodata vil det være muligt at udnytte allerede eksisterende oplysninger meget mere effektivt. Det andet grundelement i reformen af produktionssystemet er fremme af anvendelsen af administrative data. Statslige myndigheder indsamler en lang række data til mange forskellige formål, f.eks. skat, arbejdsmarked mv. Det ville være langt mere effektivt, hvis de statistiske kontorer ikke skulle indsamle de samme data igen. Der skal dog gøres en stor indsats for at sikre datakvaliteten, for de administrative data foreligger meget ofte ikke i den krævede form. Det tredje spørgsmål går ud på at sikre, at de data, det stadig er nødvendigt at indsamle, let kan hentes fra virksomhedernes regnskaber. Harmoniseringen af regnskabsstandarder vil bidrage til at nå dette mål. Endelig skal der udvikles standardestimationsmetoder for at lette byrden for virksomhederne, hvor det er muligt, eksempelvis vil disse metoder kunne anvendes til at estimere data for SMV'erne uden at pålægge dem nogen byrde. For at dataene er sammenlignelige data forudsætter det, at der anvendes standarder og konventioner.

For det fjerde er der allerede blevet peget på statistiske områder, hvor det er nødvendigt at foretage forenklinger. Et eksempel herpå er Intrastat. Forenklinger i Intrastat-systemet vil fortsat blive foretaget efter de traditionelle retningslinjer (tærskler, ikt-forbedringer, nomenklaturer mv.). Desuden vil det blive undersøgt, om det er muligt at gå over til et envejsrapporteringssystem. Derved vil det være muligt at reducere byrden betydeligt og samtidigt bevare de vigtigste data. For at overgangen kan ske så hensigtsmæssigt som muligt, uden at det går ud over statistikkvaliteten, er det nødvendigt at foretage en omhyggelig koordinering af denne overgang. Virkningerne af en sådan ændring og dens gennemførelse i medlemsstaterne bør derfor også være en af det nye programs målsætninger.

- Retsgrundlag

EF-traktatens artikel 285

- Subsidiaritetsprincippet

Subsidiaritetsprincippet finder anvendelse, for så vidt som forslaget ikke hører ind under Fællesskabets enekompetence. |

Målene med forslaget kan ikke i tilstrækkelig grad opfyldes af medlemsstaterne af følgende årsager: |

Nogle medlemsstater ville have foretaget ukoordinerede investeringer i moderniseringen af erhvervs- og handelsstatistikken, hvilket ville betyde, at dataene ikke er sammenlignelige i forhold til andre medlemsstater, og at det ville være problematisk at udarbejde europæiske aggregater. Andre medlemsstater ville ikke have truffet de fornødne foranstaltninger og derved komme til at sakke agterud på nye områder som globalisering, og de ville derfor komme til at mangle i det europæiske billede. Konsekvensen ville være dobbeltarbejde, lignende projekter ville blive gennemført i flere medlemsstater, fejl ville blive gentaget. Hvis nogle medlemsstater med held moderniserer deres erhvervs- og handelsstatistik, vil de marginale omkostninger ved at indføre det samme system i andre medlemsstater være meget mindre end udviklingen af et helt nyt system. Derimod ville en ukoordineret tilgang begrænse mulighederne for besparelser. |

Målene med forslaget kan bedre nås med en indsats på fællesskabsplan af følgende årsager: |

For at kunne udnytte mulighederne for at levere bedre og relevant erhvervs- og handelsstatistik og samtidig reducere virksomhedernes statistikbyrde er det nødvendigt at foretage investeringer, før et nyt system kan komme til at fungere. Med Meets-programmet vil dobbeltarbejde blive undgået. Nye og mere omkostningseffektive dataindsamlingssystemer kan afprøves i nogle af medlemsstaterne og herefter indføres i alle. Udveksling af erfaringer og eksempler på bedste praksis er derfor kernen i dette program. Bestræbelser på at harmonisere, strømline og regulere kan bedst indledes på fællesskabsplan, hvor sådanne projekter kan gennemføres med optimal effektivitet. |

Programmets hovedformål er gennemførelse af investeringer til opfyldelse af nye statistikbehov, således at en mere effektiv udnyttelse af data og fremgangsmåder reducerer virksomhedernes statistikbyrde. Tilpasningen af statistikkravene til både nye og forældede behov for EU-statistikker er et udtryk for opfyldelsen af første del af formålet. Inden for visse områder af handels- og erhvervsstatistikken er det allerede muligt at måle byrdens omfang. EU-dækkende indikatorer ville alt andet lige vise en formindskelse af byrden. |

Forslaget er begrænset til at udnytte synergivirkninger og undgå dobbelt og derfor ineffektivt arbejde. Den regelmæssige statistikproduktion er ikke omfattet af programmet. Det er kun omstruktureringen af erhvervs- og handelsstatistikken, som vil blive fremmet for at sikre en koordineret og effektiv tilgang. |

Forslaget er derfor i overensstemmelse med subsidiaritetsprincippet. |

- Proportionalitetsprincippet

Proportionalitetsprincippet Forslaget er i overensstemmelse med proportionalitetsprincippet af følgende grunde: |

Forslaget til Europa-Parlamentets og Rådets afgørelse fastsætter rammerne for hovedmålsætningerne og de foranstaltninger, der indgår i programmet. Det konkrete årlige arbejdsprogram vil blive vedtaget af medlemsstaterne efter komitologiproceduren. I mange tilfælde gives støtten til de enkelte foranstaltninger i form af tilskud til medlemsstaterne, og medlemsstaterne kan således føre kontrol med foranstaltningerne. |

Den finansielle byrde for Fællesskabet fremgår af budgettet for programmet, mens den administrative byrde vil blive pålagt Kommissionens tjenestegrene og de nationale statistiske kontorer. Programmet forventes ikke at medføre en øget byrde for virksomhederne. Efter gennemførelsen af programmet skulle dataindsamlingen endog være mindre byrdefuld. |

Reguleringsmiddel/reguleringsform |

Foreslået retsakt: Andet. |

Andre midler ville ikke være hensigtsmæssige af følgende grunde: Grundlaget for programmet bør være en afgørelse fra Europa-Parlamentet og Rådet, hvori de overordnede retningslinjer er fastlagt. Det årlige arbejdsprogram vil blive vedtaget af Kommissionen efter komitologiproceduren. |

BUDGETMÆSSIGE VIRKNINGER |

Følgende beløb vil blive anvendt i programmets løbetid (mio. EUR): 2008 (5,00), 2009 (6,50), 2010 (11,50), 2011 (9,00), 2012 (6,50), 2013 (4,00). For perioden 2008-2013 er der afsat 42,50 mio. EUR til programmet. |

SUPPLERENDE OPLYSNINGER |

Det Europæiske Økonomiske Samarbejdsområde Den foreslåede afgørelse er relevant for EØS og bør derfor omfatte hele Det Europæiske Økonomiske Samarbejdsområde. |

2007/0156 (COD)

Forslag til

EUROPA-PARLAMENTETS OG RÅDETS AFGØRELSE

om et program for modernisering af den europæiske erhvervs- og handelsstatistik (Meets)

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285,

under henvisning til forslag fra Kommissionen,

efter proceduren i traktatens artikel 251, og

ud fra følgende betragtninger:

1. Kommissionen har i sin meddelelse om bedre regulering til gavn for vækst og beskæftigelse i Den Europæiske Union[1] forpligtet sig til at sikre bedre regulering og undgå unødvendigt bureaukrati og overregulering.

2. Kommissionen har i november 2006 offentliggjort en meddelelse om reducering af indberetningsbyrden, forenkling og fastsættelse af prioriterede mål inden for fællesskabsstatistikker[2], hvori der er fastlagt en strategi til yderligere reducering af virksomhedernes statistikbyrde.

3. Erhvervs- og handelsstatistikken står over for store udfordringer i de kommende år. For at statistikker skal kunne anvendes som støtte for fællesskabspolitikker, skal de afspejle fænomener i Fællesskabets økonomi, som er i forandring, f.eks. globalisering, nye tendenser inden for iværksætteri, informationssamfundet, innovation, skiftende handelsstrukturer og konkurrenceevne i lyset af den fornyede Lissabon-strategi.

4. Et centralt element, som er bestemmende for behovet for erhvervs- og handelsstatistik, er den fornyede Lissabon-strategi, der har til formål at fremme den europæiske økonomis konkurrenceevne og sikre stor og bæredygtig vækst.

5. Den øgede europæiske integration inden for en række økonomiske områder, herunder Den Europæiske Monetære Union og det europæiske toldsystem, skaber nye statistiske behov i relation til euroens rolle i internationale transaktioner og gør det nødvendigt at tilpasse det statistiske system. Erhvervs- og handelsstatistik bør kunne belyse disse processer behørigt og levere aktuelle statistiske data af høj kvalitet om de strukturelle ændringer i den europæiske økonomi og dens erhvervsliv.

6. Det vil være nødvendigt at omlægge metoderne til produktion af erhvervs- og handelsstatistik for at lette virksomhedernes statistikbyrde og på en sådan måde, at alle tilgængelige kilder og nye teknologier kan udnyttes optimalt.

7. Behovet for nye typer indikatorer er foreneligt med bestræbelserne for at modernisere det statistiske produktionssystem. Nye typer indikatorer, som leverer de nødvendige oplysninger, kan tilvejebringes ved at kombinere allerede eksisterende typer erhvervsstatistik uden at øge indberetningsbyrden for virksomhederne. Nye kilder og elektronisk adgang vil gøre dataindsamlingen mindre byrdefuld og samtidig levere flere oplysninger. Erhvervsstatistikken potentiale bør udnyttes mere effektivt, og kvaliteten af de statistiske data højnes.

8. I overensstemmelse med princippet om forsvarlig økonomisk forvaltning er der blevet foretaget en forudgående evaluering, således at der i programmet fokuseres på nødvendigheden af at effektivisere opfyldelsen af målsætningerne, og der allerede fra og med programmets udarbejdelse tages højde for budgetbegrænsninger.

9. Denne afgørelse fastlægger for hele programmets varighed en finansieringsramme, der udgør det primære referencegrundlag for budgetmyndigheden, jf. punkt 37 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[3].

10. Målet for denne afgørelse, nemlig at oprette et program for modernisering af den europæiske erhvervs- og handelsstatistik, kan ikke i tilstrækkelig grad opfyldes af medlemsstaterne (eftersom en ukoordineret modernisering ville medføre dobbeltarbejde, gentagelse af fejl og højere omkostninger) og kan derfor på grund af statistikkernes omfang bedre gennemføres på fællesskabsplan; Fællesskabet kan derfor vedtage foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå dette mål.

11. Udvalget for det Statistiske Program, der er nedsat ved Rådets afgørelse 89/382/EØF, Euratom[4], er blevet hørt i overensstemmelse med artikel 3 i nævnte afgørelse.

12. Rådets forordning (EF) nr. 322/97 af 17. februar 1997 om EF-statistikker udgør referencerammen for bestemmelserne i denne afgørelse[5].

13. De foranstaltninger, der er nødvendige for gennemførelsen af denne beslutning, bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[6] -

TRUFFET FØLGENDE AFGØRELSE:

Artikel 1

Oprettelse af programmet

1. Der oprettes et program for modernisering af den europæiske erhvervs- og handelsstatistik (herefter benævnt Meets-programmet).

2. Programmet påbegyndes den 1. juli 2008 og afsluttes den 31. december 2013.

Artikel 2

Anvendelsesområde og generelle mål

1. De foranstaltninger, der er omfattet af Meets-programmet, vedrører udarbejdelsen og formidlingen af erhvervs- og handelsstatistikken inden for Det Europæiske Fællesskab.

2. Programmet har følgende generelle mål:

a) at udvikle målindikatorer og revurdere prioriterede områder (mål 1)

b) at strømline rammerne om erhvervsstatistikken (mål 2)

c) at effektivisere dataindsamlingen (mål 3)

d) at modernisere og forenkle statistikken over varehandlen mellem medlemsstaterne (herefter benævnt Intrastat) (mål 4).

Artikel 3

Foranstaltninger

Til opfyldelse af målene i artikel 2 iværksættes følgende foranstaltninger:

a) Udvikling af målindikatorer og revurdering af prioriterede områder (mål 1):

- foranstaltning 1.1: fastlæggelse af nye statistikområder

- foranstaltning 1.2: indkredsning af statistikområder, som har mistet betydning.

b) Strømlining af rammerne om erhvervsstatistikken (mål 2):

- foranstaltning 2.1: integrering af begreber og metoder i de retlige rammer

- foranstaltning 2.2: udvikling af statistikker vedrørende virksomhedsgrupper

- foranstaltning 2.3: europæiske undersøgelser med henblik på at minimere virksomhedernes indberetningsbyrde.

c) Effektivisering af dataindsamlingen (mål 3):

- foranstaltning 3.1: bedre udnyttelse af data, som allerede findes i det statistiske system, herunder mulighed for at anvende skøn

- foranstaltning 3.2: bedre udnyttelse af allerede eksisterende økonomiske data

- foranstaltning 3.3: udvikling af værktøjer til mere effektiv udtrækning, indberetning og bearbejdning af data.

d) Modernisering og forenkling af dataindsamlingssystemet for Intrastat-data (mål 4):

- foranstaltning 4.1: harmonisering af metoder til forbedring af kvaliteten i et forenklet Intrastat-system

- foranstaltning 4.2: bedre udnyttelse af administrative data

- foranstaltning 4.3: forbedring og forenkling af udveksling af Intrastat-data.

Disse foranstaltninger er omhandlet i bilaget og vil blive nærmere beskrevet i de årlige arbejdsprogrammer, der er omtalt i artikel 4.

Artikel 4

Årligt arbejdsprogram

Et årligt arbejdsprogram, herunder de prioriterede foranstaltningerne under hver målsætning og fordelingen af budgetmidlerne i henhold til denne afgørelse, vedtages i overensstemmelse med proceduren, der er omhandlet i artikel 5, stk. 2.

Artikel 5

Udvalg

1. Kommissionen bistås af Udvalget for det Statistiske Program, der er nedsat ved afgørelse 89/382/EØF, Euratom.

2. Når der henvises til dette stykke, anvendes artikel 4 og 7 i afgørelse 1999/468/EF i overensstemmelse med samme afgørelses artikel 8. Perioden i artikel 4, stk. 3, i afgørelse 1999/468/EF, fastsættes til tre måneder.

Artikel 6

Evaluering

1. I samarbejde med medlemsstaterne evaluerer Kommissionen regelmæssigt de aktiviteter, der er omfattet af Meets-programmet, for at fastslå, om de fastlagte mål er blevet opfyldt og for at fastlægge retningslinjer for forbedring af effektiviteten af kommende foranstaltninger.

2. Senest den 31. december 2011 skal Kommissionen forelægge en midtvejsrapport for Europa-Parlamentet og Rådet om gennemførelsen af Meets-programmet.

Senest den 31. juli 2014 skal Kommissionen forelægge en endelig rapport for Europa-Parlamentet og Rådet om gennemførelsen af Meets-programmet. I rapporten skal der i forhold til de udgifter, Fællesskabet har afholdt, foretages en vurdering af, hvilke fordele foranstaltningerne har medført for Fællesskabet, medlemsstaterne og leverandørerne og brugerne af statistiske data med henblik på at fastslå, på hvilke områder der kan ske forbedringer.

Artikel 7

Finansiering

1. Finansieringsrammen for gennemførelsen af programmet er for perioden 2008 -2013 på 42,50 mio. EUR.

2. De årlige bevillinger godkendes af budgetmyndigheden inden for den finansielle ramme.

Artikel 8

Ikrafttræden

Denne afgørelse træder i kraft på tyvendedagen efter offentliggørelsen i Den Europæiske Unions Tidende.

Udfærdiget i Bruxelles, den […].

På Europa-Parlamentets vegne På Rådets vegne

[…] […]

Formand Formand

BILAG

Beskrivelse af foranstaltningerne i artikel 3

Mål 1: Udvikling af målindikatorer og revurdering af prioriterede områder

Foranstaltning 1.1: Fastlæggelse af nye statistikområder

- I en økonomi i forandring er det vigtigt at definere prioriterede statistikområder som globalisering og iværksætteri og på fællesskabsplan at fastlægge målindikatorer for hvert af de prioriterede områder. Det er nødvendigt i størst muligt omfang at harmonisere disse indikatorer med internationale statistikker.

- Statistikkerne skal udarbejdes på en effektiv måde og skal være sammenlignelige. Derfor skal der inden for det europæiske statistiske system udfoldes bestræbelser for at harmonisere definitioner af nye karakteristika og indikatorer.

- Når medlemsstaterne er nået til enighed om målindikatorer og harmoniserede definitioner heraf, skal de på en harmoniseret måde udvikle og afprøve deres indsamling af data inden for de prioriterede områder.

- De nye områder vil blive udviklet på grundlag af studier, seminarer og finansielt støttede projekter til udvikling af metoder til indsamling af nye statistiske data.

Foranstaltning 1.2: Indkredsning af statistikområder, som har mistet betydning

- I en verden i udvikling opstår der ikke kun nye statistikbehov, men andre behov bliver forældet. Derfor vil de prioriterede områder med regelmæssige mellemrum blive revurderet og kan dermed udelades i retsforskrifterne. Revurderingerne kræver eksterne studier, som iværksættes af Kommissionen.

- Indsamlingen af data til statistiske indikatorer vil blive kædet sammen med løbende politikinitiativer.

Mål 2: Strømlining af rammerne om erhvervsstatistikken

Foranstaltning 2.1: Integrering af begreber og metoder i de retlige rammer

- Europæiske statistikker udarbejdes i henhold til europæisk lovgivning, som gennem årene har undergået en udvikling. Det er nødvendigt at undersøge, om der er konsistens mellem retsakterne, således at alle relevante dele er konsistente. Det er derfor planen, at der skal foretages en gennemgang af de eksisterende retsakter for at sikre harmoniserede retlige rammer for de forskellige områder inden for erhvervs- og handelsstatistikken. Det vil kræve eksterne studier, som iværksættes af Kommissionen.

- I statistikker forekommer tværgående emner. Eksempelvis indeholder flere statistikområder data om beskæftigelsen, og i nogle tilfælde beskrives samme fænomen fra forskellige vinkler. For at forbedre harmoniseringen vil der blive indledt studier med henblik på at harmonisere metodologierne, der anvendes inden for de relevante statistikområder. Det vil i denne forbindelse være nødvendigt at yde økonomisk støtte til medlemsstaterne.

- Det er vigtigt, at der er konsistens mellem de enkelte områder inden for erhvervs- og handelsstatistikken. Til dette formål vil der blive iværksat studier for at sikre konsistensen. Der kan være tale om konsistensen mellem varehandelsstatistik og betalingsbalancestatistik, men også mellem statistik over erhvervsstrukturer og handelsstatistik. Dette vil kræve, at Kommissionen iværksætter eksterne studier, og at der ydes økonomisk støtte til medlemsstaternes projekter på dette område.

Foranstaltning 2.2: Udvikling af statistikker vedrørende virksomhedsgrupper

- Kommissionen har taget initiativ til at oprette et fællesskabsregister over multinationale virksomhedsgrupper. Dette register er et centralt element i produktionen af harmoniserede af statistikker over økonomiens globalisering. Aktiviteterne under denne foranstaltning vil blive koncentreret om færdiggørelsen af dette register, hvilket vil kræve eksterne studier iværksat af Kommissionen.

- Det er ikke tilstrækkeligt at oprette et sådant register. Der skal også ydes økonomisk støtte til medlemsstaterne, for at de kan udvikle mere effektive dataindsamlingsmetoder for virksomhedsgrupper og påvise deres betydning for verdenshandlen.

- Når det kommer så vidt, at data fra fællesskabsregistret over multinationale virksomhedsgrupper vil kunne nyttiggøres, vil der i de europæiske statistikker skulle anlægges et nyt perspektiv, og det vil derfor blive nødvendigt at indføre specifikke fællesskabsundersøgelser vedrørende virksomhedsgrupper. Dette vil kræve eksterne studier iværksat af Kommissionen og økonomisk støtte til medlemsstaternes projekter inden for dette område.

Foranstaltning 2.3: Europæiske undersøgelser med henblik på at minimere virksomhedernes indberetningsbyrde

- Til at afdække nye behov for fællesskabsstatistikker vil der blive gennemført fællesskabsundersøgelser på ad hoc-basis. Sådanne undersøgelser vil kræve, at Kommissionen iværksætter eksterne studier, eller at der ydes økonomisk støtte til medlemsstaterne.

- For at udnytte potentielle besparelser ved at anvende fællesskabsstikprøver i regelmæssige statistikker vil der blive foretaget studier for at finde områder, hvor fællesskabsaggregater ville være tilstrækkelige og for at udvikle nye metoder til indsamling af data inden for disse områder. Der vil også blive ydet økonomisk støtte til medlemsstaterne til tilpasning af deres dataindsamlingssystemer. Der findes ikke nogen standardstikprøvemetode til fællesskabsstatistikker, den enkelte stikprøvemetode afpasses efter forholdene.

- De nationale undersøgelser vil blive bibeholdt inden for statistikområder, hvorfra dataene bliver anvendt til benchmarking.

Mål 3: Effektivisering af dataindsamlingen

Foranstaltning 3.1: Bedre udnyttelse af data, som allerede findes i det statistiske system, herunder mulighed for at anvende skøn

- Det ultimative formål med denne foranstaltning er at tilvejebringe fuldt integrerede datasæt til erhvervs- og handelsstatistikken på mikroniveau - en datawarehouse-tilgang til statistik. Medlemsstaterne vil få økonomisk støtte til at linke datasæt eller mikrodatasæt fra forskellige områder af erhvervs- og handelsstatistikken som f.eks. handels- og virksomhedsregistre; linkning af statistik over erhvervsstrukturer og forsknings- og udviklingsstatistikker og statistikker vedrørende informationssamfundet.

- Der skal foretages metodologiske studier vedrørende nye arbejdsprocesser med henblik på bedre udnyttelse af løbende dataindsamlinger, f.eks. for at vurdere informations- og kommunikationsteknologiens betydning for virksomhedernes indtjening ved at linke data fra forskellige kilder.

- Effektiviseringen af dataindsamlingen sigter mod at reducere virksomhedernes byrde. Der skal skabes sikkerhed for, at de statistiske kontorer udnytter de indsamlede data bedst muligt. Derfor vil der blive givet økonomisk støtte til metodologiske studier med henblik på optimal fordeling af stikprøvestørrelser og kombination med andre kilder og tilhørende estimationsmetoder. Der kan også være tale om kvalitetsstudier i tilfælde, hvor virksomheder (f.eks. SMV'er) ikke er omfattet af statistiske undersøgelser samt udvikling af egnede, harmoniserede estimationsmetoder.

- Nødvendigheden af at reducere byrden for virksomhederne, og især SMV'erne, bør ikke berøre indsamlingen af relevante data til overvågning af politikinitiativer.

Foranstaltning 3.2: Bedre udnyttelse af allerede eksisterende økonomiske data

- Statistiske data indsamles undertiden to gange. En gang til administrative formål, f.eks. skatter, og dernæst i forbindelse med statistiske undersøgelser. Dette dobbeltarbejde bør så vidt muligt undgås. I henhold til dette program vil der derfor blive ydet økonomisk støtte til projekter, som går ud på at anvende administrative data til statistiske formål, herunder virksomhedsregnskaber, således at landene bistås med at omstille sig fra statistiske undersøgelser til administrative data samtidig med, at den høje datakvalitet bevares.

- Inden for virksomhederne forekommer det hensigtsmæssigt at fremme integreringen af regnskabssystemer og statistisk rapportering, således at indberetningen af data kan forenkles. Dette vil kræve eksterne studier iværksat af Kommissionen og økonomisk støtte til medlemsstaternes projekter inden for dette område.

Foranstaltning 3.3: Udvikling af værktøjer til mere effektiv udtrækning, indberetning og bearbejdning af data

- Ny informationsteknologi (it) giver gode muligheder for at forenkle indberetningen. Der vil blive taget initiativer til at yde økonomisk støtte til foranstaltninger, der letter virksomhedernes indberetning af data til de nationale statistiske myndigheder. Til dette formål kan anvendes virksomhedsregnskaber og andre finansielle rapporteringer opstillet efter internationale regnskabsstandarder samt egnede tekniske standarder for sådanne regnskaber, herunder eXtensible Business Reporting Language (XBRL)

- En mere effektiv anvendelse af it-værktøjer bør fremmes for at lette udvekslingen af oplysninger mellem Kommissionen og medlemsstaterne. Desuden skal der udvikles værktøjer til validering, fejlfinding, korrektioner, analyser og redigering. Det vil i denne forbindelse være nødvendigt at yde økonomisk støtte til sådanne projekter.

- I forbindelse med det løbende arbejde med forenkling af toldformaliteterne ved eksport og import vil der blive ydet økonomisk støtte til at lette udvekslingen, bearbejdningen og formidlingen af detaljerede handelsstatistikker af høj kvalitet.

Målsætning 4: Modernisering og forenkling af Intrastat

Foranstaltning 4.1: Harmonisering af metoder til forbedring af kvaliteten i et forenklet Intrastat-system

- Der skal ydes økonomisk støtte til foranstaltninger i medlemsstaterne, som har til formål at udvikle værktøjer og metoder til bevarelse og forbedring af datakvaliteten i et forenklet dataindsamlingssystem.

- Der skal ydes økonomisk støtte til foranstaltninger i medlemsstaterne, som har til formål at reducere skævheder ved at undgå fejlklassificeringer, harmonisere estimations-, indsamlings- og bearbejdningssystemer, regler for behandling af fortrolige data, tærskler og justeringsmetoder.

Foranstaltning 4.2: Bedre udnyttelse af administrative data

- Genanvendelse af administrative data, der indberettes af virksomhederne til andre formål (især moms- og regnskabsdata) skal fremmes. Hertil vil der blive ydet økonomisk støtte, herunder også til udvikling af it-værktøjer og -procedurer.

Foranstaltning 4.3: Forbedring og forenkling af udveksling af Intrastat-data

- Videreudviklingen af værktøjer og metoder til udveksling af data inden for et centraliseret system er af afgørende betydning. Det er nødvendigt at udvikle værktøjer til validering, fejlfinding, korrektioner, analyser og redigering inden for statistik over samhandlen mellem medlemsstaterne. Endvidere vil der blive ydet økonomisk støtte til foranstaltninger rettet mod juridiske og tekniske aspekter af dataudvekslingen mellem medlemsstater.

FINANSIERINGSOVERSIGT TIL FORSLAGET

1. FORSLAGETS BETEGNELSE

Forslag til Europa-Parlamentets og Rådets afgørelse om et program for modernisering af den europæiske erhvervs- og handelsstatistik (Meets).

2. ABM/ABB-RAMME

Politikområder og dermed forbundne aktiviteter: Statistik (udarbejdelse af statistisk information; politisk strategi og koordinering; administrativ støtte).

3. BUDGETPOSTER

3.1. Budgetposternes nummer og tekst (aktionsposter og dermed forbundne poster vedrørende teknisk og administrativ bistand (tidl. B.A-poster))

29 02 04 - Modernisering af den europæiske erhvervs- og handelsstatistik (Meets)

29 01 0404 - Modernisering af den europæiske erhvervs- og handelsstatistik (Meets) - udgifter til administrativ forvaltning

3.2. Foranstaltningens og de finansielle virkningers varighed:

Seks år; 2008-2013

3.3. Budgetoplysninger:

Budget-post | Udgifternes art | Nye | EFTA-bidrag | Bidrag fra ansøgerlandene | Udgiftsom-råde i de finansielle overslag |

29 02 04 | IOU | IO[7] | NEJ | JA | NEJ | Nr. 1A |

29 01 04 04 | IOU | IOB[8] | NEJ | JA | NEJ | Nr. 1A |

4. SAMMENFATNING AF RESSOURCERNE

4.1. Finansielle ressourcer

4.1.1. Sammenfatning af forpligtelsesbevillinger (FB) og betalingsbevillinger (BB)

i mio. EUR (4 decimaler)

Udgiftstype | Punkt | År 2008 | 2009 | 2010 | 2011 | 2012 | 2013 og ff. | I alt |

Driftsudgifter[9] |

Forpligtelsesbevillinger (FB) | 8.1. | a | 4,650 | 6,045 | 10,695 | 8,370 | 6,045 | 3,720 | 39,525 |

Betalingsbevillinger (BB) | b | 0,558 | 7,1145 | 8,370 | 9,5325 | 7,2075 | 6,7425 | 39,525 |

Administrative udgifter inden for referencebeløbet[10] |

Teknisk og administrativ bistand (IOB) | 8.2.4. | c | 0,350 | 0,455 | 0,805 | 0,630 | 0,455 | 0,280 | 2,975 |

SAMLET REFERENCEBELØB |

Forpligtelsesbevillinger | a+c | 5,000 | 6,500 | 11,500 | 9,000 | 6,500 | 4,000 | 42,500 |

Betalingsbevillinger | b+c | 0,908 | 7,5695 | 9,175 | 10,1625 | 7,6625 | 7.0225 | 42,500 |

Administrative udgifter, der ikke er medtaget i referencebeløbet[11] |

Personaleressourcer og dermed forbundne udgifter (IOB) | 8.2.5. | d | 0,224 | 0,341 | 0,341 | 0,341 | 0,341 | 0,341 | 1,929 |

Administrative udgifter, undtagen udgifter til personaleressourcer og dermed forbundne udgifter, ikke medtaget i referencebeløbet (IOB) | 8.2.6. | e | 0,006 | 0,006 | 0,006 | 0,006 | 0,006 | 0,006 | 0,036 |

Samlede anslåede finansielle omkostninger ved foranstaltningen |

FB I ALT, inkl. udgifter til personaleressourcer | a+c+d+e | 5,230 | 6,847 | 11,847 | 9,347 | 6,847 | 4,347 | 44,465 |

BB I ALT, inkl. udgifter til personaleressourcer | b+c+d+e | 1,138 | 7,9165 | 9,522 | 10,5095 | 8,0095 | 7,3695 | 44,465 |

Samfinansiering

Forslaget indebærer, at medlemsstaterne medfinansierer tilskuddene efter de gældende regler. De afsatte tilskud i mio. EUR (3 decimaler) 3,900 i 2008 - 4,795 i 2009 - 9,545 i 2010 - 7,770 i 2011 – 4,745 i 2012 og 3,070 i 2013.

i mio. EUR (3 decimaler)

Samfinansierende organ | 2008 | 2009 | 2010 | 2011 | 2012 | 2013 og ff. | I alt |

Medlemsstaterne | f | 1,671 | 2,055 | 4,090 | 3,330 | 2,033 | 1,315 | 14,494 |

Andre organer (EFTA, Schweiz: indsættes senere) | f |

FB I ALT, inkl. samfinansiering | a+c+d+e+f |

4.1.2. Forenelighed med den finansielle programmering

X Forslaget er foreneligt med den gældende finansielle programmering.

( Forslaget kræver omprogrammering af det relevante udgiftsområde i de finansielle overslag.

( Forslaget kan kræve anvendelse af bestemmelserne i den interinstitutionelle aftale[12] (dvs. fleksibilitetsinstrumentet eller revision af de finansielle overslag).

4.1.3. Finansielle virkninger på indtægtssiden

X Forslaget har ingen indflydelse på indtægterne

( Forslaget har finansielle virkninger - virkningerne for indtægterne er som følger:

4.2. Personaleressourcer (fuldtidsækvivalenter) (herunder tjenestemænd, midlertidigt ansatte og eksternt personale) – se nærmere under punkt 8.2.1.

Årlige behov | 2008 | 2009 | 2010 | 2011 | 2012 | 2013 |

Personaleressourcer i alt | 2,5 | 3,5 | 3,5 | 3,5 | 3,5 | 3,5 |

5. SÆRLIGE FORHOLD OG MÅL

5.1. Behov, der skal dækkes på kort eller lang sigt

Erhvervs- og handelsstatistikken står over for store udfordringer i de kommende år. Den stærke integrering af verdensmarkederne ændrer økonomiens struktur, og den europæiske integration øges fortsat. Statistikkerne skal kunne afspejle disse tendenser og skal belyse nye fænomener. Samtidigt skal virksomhedernes administrative byrde reduceres. Der er ikke noget kontradiktorisk mellem disse to udfordringer. Behovet for nye typer indikatorer er foreneligt med bestræbelserne for at modernisere produktionssystemet. Nye typer indikatorer, som leverer de nødvendige oplysninger, kan således tilvejebringes ved at anvende nye informationskilder og ved at kombinere allerede eksisterende typer erhvervsstatistik, uden at det medfører en øget indberetningsbyrde for virksomhederne. Det er dog nødvendigt at foretage investeringer for at udnytte de potentielle synergivirkninger effektivt. Det er hovedbegrundelsen for dette program.

5.2. Merværdien af Fællesskabets engagement og forslagets sammenhæng med andre finansielle instrumenter og eventuel synergi

Målene med forslaget kan ikke i tilstrækkelig grad opfyldes af medlemsstaterne af følgende årsager: |

Nogle medlemsstater ville have foretaget ukoordinerede investeringer i moderniseringen af erhvervs- og handelsstatistikken, hvilket ville betyde, at dataene ikke er sammenlignelige, og at det ville være problematisk at udarbejde europæiske aggregater. Andre medlemsstater ville ikke have truffet tilstrækkelige foranstaltninger og derved komme til at sakke agterud på nye områder som globalisering og ville derfor komme til at mangle i det europæiske billede. Konsekvensen ville være dobbeltarbejde, lignende projekter ville blive gennemført i flere medlemsstater og fejl ville blive gentaget. Hvis nogle medlemsstater med held moderniserer deres erhvervs- og handelsstatistik, vil de marginale omkostninger ved at indføre det samme system i andre medlemsstater være meget mindre end udviklingen af et helt nyt system. Derimod ville en ukoordineret tilgang begrænse mulighederne for besparelser. |

Målene med forslaget kan bedre nås med en indsats på fællesskabsplan af følgende årsager: |

For at kunne udnytte mulighederne for at levere bedre og relevant erhvervs- og handelsstatistik og samtidig reducere virksomhedernes statistikbyrde er det nødvendigt at foretage investeringer, før et nyt system kan komme til at fungere. Med Meets-programmet vil dobbeltarbejde blive undgået. Nye og mere omkostningseffektive dataindsamlingssystemer kan afprøves i nogle af medlemsstaterne og herefter indføres i alle. Udveksling af erfaringer og eksempler på bedste praksis er derfor kernen i dette program. Bestræbelser på at harmonisere, strømline og regulere kan bedst indledes på fællesskabsplan, hvor sådanne projekter kan gennemføres med optimal effektivitet. |

Programmets hovedformål er gennemførelse af investeringer til opfyldelse af nye statistikbehov, således at en mere effektiv udnyttelse af data og fremgangsmåder reducerer virksomhedernes statistikbyrde. Tilpasningen af de statistikkravene til både nye og forældede behov for EU-statistikker er et udtryk for opfyldelsen af første del af formålet. Inden for visse områder af handels- og erhvervsstatistikken er det allerede muligt at måle byrdens omfang. EU-dækkende indikatorer ville alt andet lige vise en formindskelse af byrden. |

Forslaget er begrænset til at udnytte synergivirkninger og undgå dobbelt og derfor ineffektivt arbejde. Den regelmæssige statistikproduktion er ikke omfattet af programmet. Det er kun omstruktureringen af erhvervs- og handelsstatistikken, som vil blive fremmet for at sikre en koordineret og effektiv tilgang. |

5.3. Forslagets mål, forventede resultater og øvrige indikatorer set i forbindelse med ABM-rammen

Programmets generelle mål og foranstaltninger til opfyldelse heraf:

Mål 1: Udvikling af målindikatorer og revurdering af prioriterede områder:

foranstaltning 1.1: fastlæggelse af nye statistikområder

foranstaltning 1.2: indkredsning af statistikområder, som har mistet betydning.

Mål 2: Strømlining af rammerne om erhvervsstatistikken:

foranstaltning 2.1: integrering af begreber og metoder i de retlige rammer

foranstaltning 2.2: udvikling af statistikker vedrørende virksomhedsgrupper

foranstaltning 2.3: europæiske undersøgelser med henblik på at minimere virksomhedernes indberetningsbyrde.

Mål 3: Effektivisering af dataindsamlingen

foranstaltning 3.1: bedre udnyttelse af data, som allerede findes i det statistiske system, herunder mulighed for at anvende skøn

foranstaltning 3.2: bedre udnyttelse af allerede eksisterende økonomiske data

foranstaltning 3.3: udvikling af værktøjer til mere effektiv udtrækning, indberetning og bearbejdning af data.

Mål 4: Modernisering og forenkling af dataindsamlingssystemet for Intrastat-data

foranstaltning 4.1: harmonisering af metoder til forbedring af kvaliteten i et forenklet Intrastat-system

foranstaltning 4.2: bedre udnyttelse af administrative data

foranstaltning 4.3: forbedring og forenkling af udveksling af Intrastat-data.

5.4. Gennemførelsesmetode (vejledende)

X Central forvaltning

X Direkte af Kommissionen:

( Indirekte ved delegation til:

( Forvaltningsorganer

( Organer oprettet af Fællesskaberne, jf. artikel 185 i finansforordningen

( Nationale offentlige organer eller public service-organer

( Fælles eller decentral forvaltning

( med medlemsstaterne

( med tredjelande

( Fælles forvaltning med internationale organisationer (angiv nærmere)

6. OVERVÅGNING OG EVALUERING

6.1. Overvågningssystem

I artikel 4 i forslaget til Europa-Parlamentets og Rådets afgørelse er det fastsat, at Kommissionen vedtager et årligt arbejdsprogram herunder også de prioriterede foranstaltninger under hvert mål og fordelingen af budgetmidlerne i henhold til denne afgørelse. Disse programmer og finansieringsmidlerne hertil vil blive fastlagt i kommissionsafgørelser, hvori også de resultater (mål og indikatorer), der skal nås i referenceperioden, vil være angivet. Overvågningen skal sikres gennem regelmæssige rapporter om ressourceforbruget og om de fremskridt, der sker i henhold til målene.

6.2. Evaluering

6.2.1. Forudgående evaluering

Forslaget til Europa-Parlamentets og Rådets afgørelse har været gjort til genstand for en forudgående evaluering, der er foretaget i overensstemmelse med den af GD Budget fastlagte procedure. Den forudgående evaluering er bilag til dette dokument.

6.2.2. Forholdsregler efter en midtvejsevaluering eller efterfølgende evaluering (konklusioner, der kan drages af lignende tidligere erfaringer)

Meets-programmet er den logiske efterfølger til Edicom I- og Edicom II- programmerne ( hhv. 1996-2000 og 2000-2005).

Det første Edicom-program fokuserede på indberetningsforpligtelserne i medfør af Intrastat-systemet (statistik vedrørende samhandlen mellem medlemsstaterne) og specielt udviklingen af de operationelle rammer, dvs. elektronisk dataindsamling og formidling. Programmet havde til formål at bistå medlemsstaterne med at fastlægge og gennemføre disse rammer for indberetningen, bearbejdningen og videreformidlingen af data.

Edicom II-programmet havde en bredere målsætning, som omfattede stabilisering af det statistiske system for udenrigshandelsstatistik (intra- og extra-EU), videreudvikling af it-værktøjer, modernisering og forenkling. Der har været opnået gode resultater med programmet, specielt hvad angår forbedringen af kvaliteten og aktualiteten af udenrigshandelsstatistikken, videreudviklingen af webbaserede indberetnings- og formidlingsværktøjer og handelsstatistikken for de 10 medlemsstater, som tiltrådte Den Europæiske Union i 2004.

Den lære, man primært har kunnet drage heraf, vedrører programmets interne organisation. Begge Edicom-programmer var bygget op om særskilte mål, og inden for hvert mål var der fastlagt en række foranstaltninger. Hver foranstaltning blev gennemført via en række projekter. Der blev udpeget en projektleder for hvert projekt, mens den overordnede organisation og finansielle forvaltning var centraliseret. Denne kombination af centralisering og decentralisering af forskellige dele af programmet viste sig at være meget effektiv. Derved var det muligt at gå tilstrækkeligt i detaljer inden for bestemte emneområder, uden at det gik ud over den overordnede sammenhæng. Erfaringerne fra tidligere programmer viser også, at det specielt i forbindelse med tilskud er nødvendigt at være omhyggelig for at undgå overlapninger eller samtidig gennemførelse af lignende aktiviteter og for at tilstræbe komplementaritet.

6.2.3. Regler for fremtidige evalueringer og deres hyppighed

Det fremgår af artikel 6 i forslaget til Europa-Parlamentets og Rådets afgørelse, at Kommissionen i samarbejde med medlemsstaterne regelmæssigt evaluerer de foranstaltninger, som finansieres under denne afgørelse, for at fastslå, om de fastlagte mål er blevet opfyldt og for at fastlægge retningslinjer for forbedring af effektiviteten af kommende foranstaltninger.

Endvidere skal Kommissionen senest ved udgangen af december 2011 forelægge en rapport for Europa-Parlamentet og Rådet om de aktiviteter, der er finansieret i løbet af de første tre år under det nye program, for at der om nødvendigt kan foretages en revurdering af de foranstaltninger, der gennemført under denne afgørelse.

Endelig skal Kommissionen seks måneder efter programmets ophør forelægge en rapport for Europa-Parlamentet og Rådet om gennemførelsen af denne afgørelse om nødvendigt ledsaget af forslag til nye foranstaltninger. I rapporten skal der i forhold til de udgifter, Fællesskabet har afholdt, foretages en vurdering af, hvilke fordele foranstaltningerne har medført for Fællesskabet, medlemsstaterne og leverandørerne og brugerne af statistiske data med henblik på at fastslå, på hvilke områder der kan ske forbedringer og undersøge, om der er synergi med andre fællesskabsaktiviteter.

7. FORHOLDSREGLER MOD SVIG

Den årlige kontrol af, hvilke fremskridt der sker i gennemførelsen af Kommissionens interne kontrolstandarder, og disses effektivitet er udformet på en sådan måde, at den sikrer, at de procedurer, der anvendes til forebyggelse og opdagelse af svig og uregelmæssigheder, fungerer effektivt.

Der er indført regler og procedurer for de vigtigste budgetprocedurer: udbud, tilskud, forpligtelser, kontrakter og betalinger. Proceduremanualerne stilles til rådighed for alle, der deltager i udarbejdelsen af retsakter med finansielt indhold, så de kan få klarhed over kompetenceområderne, forenkle arbejdsgangen og informere sig om de centrale kontrolpunkter. Der undervises i anvendelsen af dem. Manualerne vil med regelmæssige mellemrum blive revideret og opdateret.

Kommissionen kan enten direkte ved hjælp af en af sine medarbejdere eller via et andet kvalificeret eksternt organ efter eget valg foretage en kontrol af anvendelsen af tilskuddet. Denne revision kan foretages i hele kontraktens løbetid og i en periode på fem år fra datoen for udbetalingen af det sidste tilskudsbeløb. Resultaterne af denne revision kan føre til, at Kommissionen træffer beslutning om tilbagesøgning af udbetalte beløb.

Kommissionens personale og eksterne personer, der har fået mandat fra Kommissionen, skal, i det omfang det er nødvendigt til udførelse af denne revision, have adgang til støttemodtagerens kontorlokaler og til alle nødvendige oplysninger, herunder oplysninger i elektronisk form.

Revisionsretten og Det Europæiske Kontor for Bekæmpelse af Svig (OLAF) har samme rettigheder som Kommissionen, bl.a. ret til adgang. Kommissionen kan også foretage kontrol og inspektion på stedet i medfør af Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder.

8. RESSOURCER

8.1. Finansielle omkostninger i forbindelse med forslagets mål

Forpligtelsesbevillinger i mio. EUR (3 decimaler)

2008 | 2009 | 2010 | 2011 | 2012 | 2013 |

Tjeneste-mænd eller midlertidigt ansatte[13] (XX 01 01) | A*/AD | 0,5 | 1 | 1 | 1 | 1 | 1 |

B*, C*/AST | 1 | 1,5 | 1,5 | 1,5 | 1,5 | 1,5 |

Personale[14], der finansieres over art. XX 01 02 | 1 | 1 | 1 | 1 | 1 | 1 |

Andet personale[15], der finansieres over art. XX 01 04/05 |

I ALT | 2,5 | 3,5 | 3,5 | 3,5 | 3,5 | 3,5 |

8.2.2. Opgavebeskrivelse

AD og nationale eksperter: generel forvaltning af programmet, koordinering med medlemsstaterne, andre GD'er i Kommissionen, koordinering af udbud og indkaldelse af forslag.

AST: administrativ bistand og finansiel opfølgning, betalinger.

8.2.3. Kilde til personaleressourcer (vedtægtsomfattede)

X Stillinger, der i øjeblikket er afsat til forvaltningen af programmet, og som skal erstattes eller forlænges (1,5 tjenestemand (fuldtidsækvivalenter) i 2008 og 2,5 tjenestemand (fuldtidsækvivalenter) i de resterende år)

( Stillinger, der er forhåndsallokeret i forbindelse med APS/FBF-proceduren for år n

( Stillinger, hvorom der skal ansøges i forbindelse med den næste APS/FBF-procedure

X Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling) 1 national ekspert

( Stillinger, der er nødvendige i år n, men ikke forudset i APS/FBF-proceduren for det pågældende år

8.2.4. Andre administrative udgifter, der er medtaget i referencebeløbet (29 01 04 04 – udgifter til administrativ forvaltning)

i mio. EUR (3 decimaler)

Budgetpost (nummer og betegnelse) | 2008 | 2009 | 2010 | 2011 | 2012 | 2013 | I ALT |

Møder og konferencer | 0,100 | 0,100 | 0,100 | 0,100 | 0,100 | 0,100 | 0,600 |

Anden teknisk og administrativ bistand |

- intern * | 0,250 | 0,355 | 0,705 | 0,530 | 0,355 | 0,180 | 2,375 |

- ekstern |

Teknisk og administrativ bistand i alt | 0,350 | 0,455 | 0,805 | 0,630 | 0,455 | 0,280 | 2,975 |

*: intern teknisk og administrativ bistand sendes i udbud.

8.2.5. Udgifter til personaleressourcer og dermed forbundne udgifter, der ikke er medtaget i referencebeløbet

i mio. EUR (3 decimaler)

Arten af personaleressourcer | 2008 | 2009 | 2010 | 2011 | 2012 | 2013 |

Tjenestemænd og midlertidigt ansatte (XX 01 01) | 0,175 | 0,292 | 0,292 | 0,292 | 0,292 | 0,292 |

Personale finansieret over artikel XX 01 02 (hjælpeansatte, nationale eksperter, kontraktansatte osv.) (oplys budgetpost) | 0,049 | 0,049 | 0,049 | 0,049 | 0,049 | 0,049 |

Samlede udgifter til personaleressourcer og dermed forbundne udgifter (IKKE medtaget i referencebeløbet) | 0,224 | 0,341 | 0,341 | 0,341 | 0,341 | 0,341 |

Beregning – tjenestemænd og midlertidigt ansatte Tjenestemænd 117 000 EUR pr. år

Beregning – personale, der finansieres over art. XX 01 02 Nationale eksperter 48 678 EUR pr. år

8.2.6. Andre administrative udgifter, der ikke er medtaget i referencebeløbet i mio. EUR (3 decimaler) |

2008 | 2009 | 2010 | 2011 | 2012 | 2013 | I ALT |

XX 01 02 11 01 – Tjenesterejser | 0,006 | 0,006 | 0,006 | 0,006 | 0,006 | 0,006 | 0,036 |

XX 01 02 11 02 – Møder og konferencer |

XX 01 02 11 03 - Udvalg[17] |

XX 01 02 11 04 – Undersøgelser og høringer |

XX 01 02 11 05 - Informationssystemer |

2 Andre forvaltningsudgifter i alt (XX 01 02 11) |

3 Andre udgifter af administrativ karakter (angiv hvilke, herunder budgetpost) |

Administrative udgifter i alt, undtagen udgifter til personaleressourcer og dermed forbundne udgifter (IKKE medtaget i referencebeløbet) | 0,006 | 0,006 | 0,006 | 0,006 | 0,006 | 0,006 | 0,036 |

[1] KOM(2005) 97.

[2] KOM(2006) 693.

[3] EUT C 139 af 14.6.2006, s. 1.

[4] EFT L 181 af 28.6.1989, s. 47.

[5] EFT L 52 af 22.2.1997, s.1.

[6] EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

[7] Opdelte bevillinger.

[8] Ikke-opdelte bevillinger, i det følgende benævnt IOB.

[9] Udgifter, som ikke henhører under kapitel xx 01 i afsnit xx.

[10] Udgifter inden for artikel xx 01 04 i afsnit xx.

[11] Udgifter inden for kapitel xx 01, som ikke henhører under artikel xx 01 04 eller xx 01 05.

[12] Se punkt 19 og 24 i den interinstitutionelle aftale.

[13] Udgifter, der IKKE er medtaget i referencebeløbet.

[14] Udgifter, der IKKE er medtaget i referencebeløbet.

[15] Udgifter, der er medtaget i referencebeløbet.

[16] Der skal henvises til den specifikke finansieringsoversigt for det eller de pågældende forvaltningsorganer.

[17] Oplys, hvilken type udvalg det drejer sig om, og hvilken gruppe det tilhører.